google/wiki40b huggingface dataset:
Melodi Grand Prix 2000

Sendingen

For sjette år på rad gikk finalen av stabelen på NRK Marienlyst med Stine Buer og Hans Christian Andersen som programledere. Dette var første gang finalelåtene ble framført uten levende musikk, all musikk var ferdiginnspilt. Dette er også den foreløpig siste finalen som ble avviklet i studio på Marienlyst, samtlige norske finaler har siden blitt arrangert i Oslo Spektrum.
Også dette året gikk NRK ut og inviterte låtskrivere til å sende inn sine bidrag for å heve kvaliteten på sangene i konkurransen. De fleste artistene var ukjente, men både Jan Werner Danielsen og Arnold B Family vendte tilbake til konkurransen.
De ti finalistene ble først spilt én gang, før tv-seerne fikk stemme. I første runde fikk Jorun Erdal synge på nytt på grunn av tekniske problemer. Etter første avstemningsrunde gikk de fire best plasserte låtene til en superfinale, og seerne stemte på nytt. Dette året var det 40 år siden den første Melodi Grand Prix-finalen, og det ble markert med kavalkade og tidligere deltakere.
Tv-seerne og en fagjury avgjorde resultatet, og Charmed vant superfinalen med full pott fra samtlige juryer.

Avstemning

Resultatet ble avgjort av telefonstemmer som ble fordelt på fem regioner. Hver region ga 1–8, 10 og 12 poeng ut fra hvor mange stemmer hver sang hadde fått. I tillegg var det en fagjury i studio som ga 2, 4, 6, 8, 10,12, 14, 16, 20 og 24 poeng. Fagjuryen besto av Gunilla Holm Platou, Kyrre Fritzner, Marte Krogh, Torstein Bieler og juryleder Hege Tepstad.

Hendelser

Sendingen ble en stor suksess for NRK, og før finalen fokuserte pressen på at NRK hadde forsøkt å modernisere konkurransen. Og forventningene ble innfridd: «Løssluppen stemning i studio, unge programledere og masse selvironi bidro til et mer spenstig Grand Prix enn tidligere.» skrev NTB etter finalen. VGs kommentator mente til og med at konkurransen hadde blitt for frisk: «tonen i slagerkonkurransen ble så hip at det var problematisk å henge med fra tid til annen.» Aftenposten mente Melodi Grand Prix plutselig var blitt relevant og tidsriktig. Pressen var også enig i at rett låt vant. Vinnerlåten ble også en hit og lå hele elleve uker på VG-lista med tredjeplass som beste notering.
Da Sha-Boom framførte «Let's Go All the Way», hoppet vokalist Dag Finn Strøm ned fra scenen og begynte å synge duett med Carola som satt blant publikum. Stuntet var ukjent for NRK, men Carola sa til NTB at det var «sånn halvveis planlagt». 
Over 400 000 stemmer kom inn i de to telefonavstemningene, noe som var ny rekord. Også seertallet var høyere enn årene før: 1 346 000 seere så finalen, tilsvarende 79 prosent av alle norske seere.
Kjell Magne Bondeviks andre regjering

Kjell Magne Bondeviks andre regjering, også benevnt Samarbeidsregjeringen, ble utnevnt av Kongen i statsråd den 19. oktober 2001. Den var en mindretallsregjering utgått av Høyre (H), Kristelig Folkeparti (KrF) og Venstre (V). Etter stortingsvalget 2001 fikk disse tre partiene 62 mandater på Stortinget, og var avhengig av støtte fra Fremskrittspartiets 26 mandater for å få det nødvendige flertall på 83 mandater.
Stortingsvalget ga Kristelig Folkeparti en oppslutning på 12,4 prosent, Høyre 21,2 prosent og Venstre 3,9 prosent. Venstre havnet med det under sperregrensen på fire prosent og partiet fikk dermed kun to representanter på Stortinget. Til gjengjeld endte partiet opp med tre statsråder. Samme valg hadde Arbeiderpartiet gjort sitt dårligste valg siden 1924. Jens Stoltenberg måtte derfor gi posisjonen som statsminister tilbake til Bondevik kun halvannet år etter at Arbeiderpartiet, sammen med Høyre, hadde felt Kjell Magne Bondeviks første regjering.
Høyre fikk 10 statsråder – deriblant utenriksministeren, Kristelig Folkeparti seks statsråder – deriblant statsministeren, mens Venstre fikk tre statsråder. Den 18. juni 2004 ble det foretatt utskiftninger av seks statsråder i seks departementer. I to av disse ble partitilhørigheten endret fra H til KrF; i to andre fra KrF til H. Styrkeforholdet mellom de tre partiene forble derfor uendret.
28. november 2001, under debatten om statsbudsjettet for 2002, stilte statsminister Bondevik kabinettsspørsmål for å få forslaget til statsbudsjett vedtatt. Statsbudsjettet ble vedtatt, og regjeringen ble dermed sittende.
UCI Verdenskalender 2009

UCI Verdenskalenderen 2009 er en serie med verdens høyeste rangerte sykkelritt. Den består av ritt som inngår i UCI ProTour (UPT) og ritt som i 2008 gikk ut av ProTouren og inn på «den historiske kalenderen» (HIST). I praksis er verdenskalenderen omtrent som ProTouren i perioden 2005-2007.
I ritt som har ProTour-status har ProTour-lagene rett og plikt til å delta.
Det utdeles poeng for hvert ritt, og rytterne, lagene og nasjonene rangeres. De ti beste nasjonene pr. 15. august får delta med ni ryttere under landeveisrittet i VM.
Raven

Raven er et engelsk heavy metal-band, kjent som deltaker i New Wave of British Heavy Metal-bevegelsen. De hadde en hit med sangen «On and On», og de refererer til musikken sin som «atletisk rock».
Bandet ble startet i 1975 i Newcastle, av brødrene John og Mark Gallagher. De signerte med Neat Records, og de ga ut debutalbumet Rock Until You Drop i 1981. De fikk kontrakt med Megaforce Records og turnerte med Metallica og Anthrax tidlig på 1980-tallet. De signerte senere med Atlantic Records.
Harpalus latus

Utbredelse

Harpalus latus finnes i nesten hele Europa, men er noe sjeldnere helt i sør. Den er utbredt i Asia. Finnes i Norge.

Utseende

Harpalus latus er 8-11 mm lang og svart på farge. Hannen har metallglans, mens hunnen er mer matt. Antennene og lårene (femora) er gul-rødlige, slik som resten av beinene. Antennens fjerde og tredje ledd med fine korte hår og noen lange hårbørster i spissen. Dekkvingene har fin kort hårbekledning langs kanten og bakerst. I tredje rille mellomrom er det i bakerste halvdel bare ett børstepunkt, en fordypning med et kort oppstående stivt hår. Brystskjoldet er bredt og mangler børsten, et stivt oppstående hår, ved bakhjørnet, det har heller ikke punktur, eller kun en antydning til punktur. (Krever forstørrelse for å se). Bakfotens første ledd (tars) er kortere enn sporen i spissen av leggen (tibia). Den ligner Harpalus quadripunctatus, men den er sjeldnere og er noe bredere, særlig over brystskjoldet.

Levevis

Harpalus latus er en ganske vanlig art, finnes også i kulturlandskapet. Den er vanligvis nattaktiv og lever som predator på andre dyr. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Guinness rekordbok

Bakgrunn

Guinness rekordbok har sitt navn etter det irske bryggeriet Guinness, som bestilte den første utgaven i 1955. Bakgrunnen for dette var en debatt i november 1951 som hadde foregått på bryggeriet om hvilken rovfugl som var den raskeste. Hugh Beaver, daværende administrerende, innså at det ikke eksisterte referansebøker som kunne gi svar på hvilken fugl som var den raskeste i Europa.  Beaver visste at det måtte være talløse andre spørsmål som ble ivrig debattert i pubene over hele Irland og andre steder, men det var ingen bok som kunne avgjøre diskusjoner om rekorder. Han innså da at en slik bok ville bli suksessfull.
Beavers ide ble en realitet da Guinness-ansatte Christopher Chataway anbefalte sin gamle venner fra universitetet, tvillingene Ross og Norris McWhirter, kjente britiske idrettsmenn som på den tiden jobbet som faktasjekkere i et byrå i London. Brødrene fikk oppdraget å sette sammen hva som kom til å bli The Guinness Book of Records i august 1954. Boken ble trykket i tusen eksemplarer og gitt gratis bort. Overraskende for de involverte ble boken meget populær, og den ble trykket i flere opplag. Man bestemte seg raskt for å gi ut en revidert utgave i oktober hvert år, i passe tid for julesalget. McWhirter-brødrene fortsatte å gi ut denne og lignende bøker i flere år.

Innhold

Mens de første utgavene hadde en overvekt av rekorder fra naturen, har senere utgaver fokusert mer på menneskelige prestasjoner. Disse går fra vanlige idrettsøvelser til mer spesialiserte interesser, som lengdekast med egg og hurtigspising av pølse med brød. De årlige utgavene inneholder bare et utvalg av den fullstendige databasen som er samlet. Utvalget skal reflektere interesser i tiden.
I de seneste utgavene har man ikke lenger akseptert nye rekorder i hurtigspising, antagelig på grunn av frykt for søksmål ettersom det er forbundet med fare å forsøke å slå de ekstreme rekordene. Det er også andre rekorder man har sluttet å ta imot nye bidrag til. En rekord som utløste en etisk debatt, var «feteste katt», som førte til at flere katteeiere overforet sine katter for å få en plass i boken. Følgen var at redaktørene sluttet å ha med denne og lignende kategorier. Andre rekorder som ofte ikke tas imot, er dem knyttet til ekstremsport, spesielt fridykking hvor rekorden ligger så nær en menneskelige tålegrense at det er overhengende fare for dødsfall under nye rekordforsøk.
Boken har selv en av rekordene, ettersom det er den mest solgte bok som er underlagt vanlig opphavsrett. Guinness rekordbok er blitt solgt i mer enn 100 millioner eksemplarer, den utgis på 23 språk og i mer enn 100 land.
Suksessen har ført til at selskapet bak rekordboken også står bak andre bøker, fjernsynsserier, muséer og annet.
Puente Nuevo kraftverk

Puente Nuevo kraftverk er et kullkraftverk ved Córdoba i Spania. Det har en installert produksjonskapasitet på 550 MW over én enhet. Anlegget ble bygget ut i årene omkring 1988–1992. Operatør er energiselskapet E.ON. Brenselkilden er kull.
De totale CO2-utslippene i 2007 var ca. 1 919 950 tonn, utslippskvoten i 2008 var på 1 153 888 tonn.
Fed Cup

Fed Cup (inntil 1995 Federation Cup) er den viktigste tennisturneringen for damelandslag. Den tilsvarer herrenes Davis Cup. 
Turneringen er blitt arrangert hvert år siden 1963.
FA-cupen 1882/83

FA-cupen 1882/83 var den tolvte sesongen av den engelske FA-cupen. 84 lag var med, men fem lag spilte aldri en kamp. Finalen ble spilt mellom Blackburn Olympic og Old Etonians.
Burnsiellus

Utseende

Middelsstore (ca. 15 millimeter), avlange, halvblanke, mørke praktbiller med noe dempet, metallisk glans. Pronotum er avrundet, nokså tett punktert. Hver dekkvinge har tre opphøyde lengderibber.

Levevis

Slekten er klekket fra trær i slektene Acacia og Melaleuca.

Utbredelse

Artene er utbredt i Australia.
Ryggjastykke

Ryggjastykke (norrønt Hryggjarstykki) er en tapt saga om den norske kongen Harald Gille og hans sønner Inge Krokrygg og Sigurd Munn. Innholdet dekket sannsynligvis tidsrommet 1130–1139, en periode på knappe ti år.

Om forfatteren

Boken ble skrevet av Eirik Oddsson rundt 1160. Eirik var antagelig en islandsk forfatter og historiker. Snorre Sturlason gikk god for Eirik ved at han var «en kyndig mann» som reiste til Norge og snakket med mange mennesker. Forfatteren er ellers ukjent på den måten at man ikke vet mer om hans liv, og heller ikke kjenner til andre verk han kan ha skrevet.

Samtidssaga

I motsetningen til senere sagaer om de norske kongene er Ryggjastykke hovedsakelig et prosaverk, skjønt det synes som om det til en viss grad har benyttet noe skaldedikt. Tidligere forskere mente at verket opprinnelig hadde dekket større deler av 1100-tallet, fra 1130-tallet og helt fram til 1160-tallet, kanskje også 1170-tallet, men nyere analyser har gitt indikasjoner på at verket kun har dekket årene 1136–1139, muligens også hele Harald Gilles tid som konge. En teori går ut på at Eirik kan ha skrevet Ryggjastykke for å lansere tronpretendenten Sigurd Slembe som martyr. Sigurd ble torturert og drept av mennene til kong Inge Krokrygg, og i beskrivelsene av disse hendelsene fremstilles Sigurd som sterk og rolig, og han skal ha sunget salmer mesteparten av tiden. Det finnes imidlertid ikke andre kilder som tyder på at Sigurd ble dyrket som hellig.
Det ble skrevet en gang mellom 1150 og 1160, noe som gjør det til den første samtidssaga, og et av de første verkene i sagalitteraturen.
John Ball (prest)

John Ball (født ca. 1338, død 15. juli 1381 i Coventry) var en engelsk lollardisk prest som deltok aktivt del i bondeopprøret i England i 1381.
Organisk geokjemi

Organisk geokjemi er studiet av rollen til prosesser og stoffer fra levende eller forhenværende organismer.

Geokjemiske analysemetoder

I organisk geokjemi benyttes følgende analysemetoder: total organisk karbon (vektprosent) (TOC), total karbon (TC), Rock-Eval pyrolyse, Soxtec system HT (ekstrahering), Iatroscan tynnlags-kromatograf-flammeioniseringsdetektor (TLC-FID), gasskromatograf-flamme ioniserende detektor (GC-FID), gasskromatografi-masse-spektroskopi (GC-MS)

Kjemisk sammensetning av petroleum

Petroleum består av hydrokarbon kjeder av ulik lengde, som kan separeres ved fraksjonell destillasjon i et oljeraffineri for å produsere bensin, jetbensin, kerosen og andre hydrokarboner. Generell formel for disse alkaner er CₙH₂ₙ₊₂. For eksempel 2,2,4-trimetylpentan (isooktan), som er en bestanddel i bensin, har kjemisk formel C₈H₁₈ og det reagerer med oksygen eksotermisk:
Ufullstendig forbrenning av petroleum eller bensin kan gi giftige biprodukter. For lite oksygen gir karbonmonoksid. Forbrenning i luft (som består av hovedsakelig nitrogen) gir nitrogenoksider. For eksempel:
C₈H₁₈(aq) + 12.5O₂(g) + N₂(g) → 6CO₂(g) + 2CO(g) + 2NO(g) + 9H₂O(g) + varme
Dannelse av petroleum foregår ved ulike oftest endoterme reaksjoner ved høy temperatur og/eller trykk. For eksempel, kerogen kan nedbrytes til hydrokarbon kjeder med ulike lengder.
Dirrhina

Utseende

En middelsstor, avlang, glinsende svart gullbasse. Oversiden er glatt og blank. Hodet er nokså stort, "snuten" er bredt og ganske dypt innskåret. Pronotum og dekkvinger er uten påfallende punktering. Arten ligner overflatisk mye på de sørøstasiatiske artene i slekten Plectrone (Taenioderini).

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Bodø bystyre 1975–1979

Arbeiderpartiet (21 representanter)

 

Høyre (19 representanter)

 

Senterpartiet (4 representanter)

 

Sosialistisk Venstreparti (3 representanter)

 

Venstre (2 representanter)
Tour de Ski 2012/13

Etappe 1

Oberhof

Etappe 2

Oberhof

Etappe 3

Val Müstair

Etappe 4

Cortina til Toblach

Etappe 5

Toblach

Etappe 6

Val di Fiemme

Etappe 7

Val di Fiemme
Den katolske kirke i Japan

Den katolske kirke i Japan er en del av den verdensomspennende romersk-katolske kirke, under den åndelige ledelsen av pavee i Roma. Det er rundt 509 000 katolikker i Japan, litt under 0,5 % av den befolkningen. Det er 16 bispedømmer, inkludert tre erkebispedømmer med 1 589 prester og 848 sogn rundt i landet. Landets biskoper møtes i bispekonferansen for Japan.
Nuntius til Japan er fra 15. august 2011 den indiske erkebiskop Joseph Chennoth, og avløste da den italienske erkebiskop Alberto Bottari de Castello som da ble nuntius til Den katolske kirke i Ungarn.
Den katolske tro, samt kristendommen som sådann, ble introdusert til Japan gjennom portugisiske oppdagere og misjonærer, særlig jesuitter, som spanieren Francis Xavier og italieneren Alessandro Valignano. Byen Nagasaki  ble grunnlagt av portugisiske katolikker, og var lenge et viktig senter for kristendommen i Det fjerne østen, frem til byen ble utslettet av atombomben som ble sluppet over byen mot slutten av andre verdenskrig. 
En stor del av de japanske katolikkene er etniske japanere fra Brasil.
Seeheimer Kreis

Seeheimer Kreis («Seeheim-kretsen») er en sammenslutning av forbundsdagsmedlemmer fra det tyske sosialdemokratiske partiet, SPD. Det er, ved siden av Parlamentarische Linke og Netzwerk Berlin, en av tre politiske strømninger innenfor SPDs fraksjon i Forbundsdagen. Nettverket betegner seg som udogmatiske og pragmatiske sosialdemokrater. Politiske kommentatorer beskriver gruppen som «høyrefløyen» i SPDs fraksjon. Nettverket har navn etter byen Seeheim-Jugenheim i det sydlige Hessen, der parlamentarikerne regelmessig møtes.
Katti Anker Møller

De Castbergske barnelover

Hun var særlig opptatt av å bedre forholdene for ugifte mødre og barn født utenfor ekteskap. Sammen med sin svoger og Venstremann Johan Castberg (sosialminister i Gunnar Knudsens andre regjering) arbeidet hun for en revisjon av lovverket på området, noe som resulterte i De Castbergske barnelover av 1915. De Castbergske barnelover var i alt seks lover ble vedtatt av Stortinget. Lovene sikret barn født utenfor ekteskap arverett til sine fedre. Fedrene fikk også plikt til å vedkjenne seg farskap og betale barnebidrag.

Mødrelønn

I 1919 holdt hun foredraget Kvindernes fødselspolitik, der hun fremmet forslag om at kvinner med barn skulle få mødrelønn fra Staten. Sigrid Undset tok sterkt avstand fra Katti Anker Møllers foredrag, og ga uttrykk for dette i en svært krass artikkel med tittelen Begrepsforvirring (1919). Forslaget om mødrelønn fikk likevel oppslutning fra flere andre hold, og Det norske Arbeiderpartiet nedsatte i 1923 en mødrelønkomité for å utrede spørsmålet. Katti Anker Møllers forslag om mødrelønn var et initiativ som noen tiår senere ble realisert som barnetrygden.

Prevensjon og abort

En annen av hennes hjertesaker var prevensjonsveiledning, og hun sto bak opprettelsen av det første mødrehygienekontoret i 1924. Utover på 1920- og 30-tallet ble det opprettet en rekke mødrehygienekontorer landet over.
Straffeloven av 1902 hadde en strafferamme på tre års fengsel for abort. Møller arbeidet sterkt for å få abort avkriminalisert. Hun møtte motstand fra blant annet Anna Backer, men fikk støtte fra arbeiderkvinnene, men ikke fra Arbeiderpartiet, og det kom ingen lovendring i hennes levetid.
Siv Jensen brukte Anker Møller som symbol på FrP sin politikk og kvinnesatsning på landsmøtet i 2009.
Møller var også med i Norske Kvinners Nasjonalråd. Hennes datter Tove Mohr skrev en biografi om henne.
Dyrhovdtunnelen

Dyrhovdtunnelen er en 120 m lang tunnel for sykkel og bane ved Sandsli i Bergen. Den ble åpnet i desember 2015 og er den første kombinerte tunnelen i Norge for gående/syklende og bybane. Tunnelen inngår i gang- og sykkelvegen mellom Sandsli og Ytrebygdsvegen, og den inngår i trinn 3 av Bybanen i Bergen. Skinnegangen er adskilt fra sykkevegen med rekkverk.
Mitch Nichols

Landslaget

Mitch Nichols spilte 5 landskamper for Australias herrelandslag.
Gaurotes virginea

Utseende

En middelsstor (8-13 mm) trebukk, dekkvingene metallisk blå, bakkroppens underside rød. Arten kan ikke forveksles med noen andre norske biller. Antennene er svarte og nesten så lange som kroppen hos hannen. Hodet er matt svart, omtrent så bredt som langt, fasettøynene nokså små. Pronotum er vanligvis svart hos nordiske eksemplarer, ofte rødt hos mellomeuropeiske. Det er avrundet foran, parallellsidig i den bakre delen uten noen tagg på sidene. Overflaten er kraftig punktert. Dekkvingene har markerte, rettvinklede skuldre og er parallellsidige bak disse til kort før spissen, da de er halvsirkelformet avrundet. Dekkvingene er nær dobbelt så brede som pronotum, metallisk blå med grov punktur. Bakkroppens underside er klart rød. Beina er svarte og middels lange.

Levevis

Larvene utvikler seg under barken på graner (Picea abies) som har vært døde i noen år og har begynt å tørke ut. Trær som er drept av barkbiller ser ut til å være attraktive, men de bør være stående. Larveutviklingen tar to år. De voksne billene kan forekomme tallrikt på blomster av skjermplanter i juni-juli.

Utbredelse

Arten er utbredt i det meste av Europa, men mangler i sørvest, videre finnes den østover like til Stillehavet. I Norge er den meget vanlig på Østlandet og den østlige delen av Sørlandet, og i indre strøk av Trøndelag, mangler derimot helt på Vestlandet. Dette har trolig sammenheng med at gran ikke vokser naturlig her.
Quasilema

Utseende

Nokså små (ca. 8 millimeter), blanke bladbiller uten metallglans, gjerne gule med svarte tegninger. Antennene er noe kraftige og rundt halvparten så lange som kroppen. Hodet er fremstrakt med nokså små, rundede, utstående fasettøyne. Pronotum er firkantet, tydelig innsnevret i midten (noe timeglass-formet). Dekkvingene er jevnbrede med fine punktrader. Beina er gjerne svarte, middels lange og kraftige.

Levevis

Gruppen er registrert fra mange ulike planter inkludert bregner, men finnes kanskje særlig på giftige planter i søtvierfamilien.

Utbredelse

Slekten er utbredt i Amerika, men finnes også innført til andre delen av verden, blant annet Australia.
Dirk Nowitzki

Landslaget

Med det tyske landslaget vant han bronsemedalje i VM i 2002 og sølv i EM i 2005. I begge disse mesterskapene, som i EM i 2001, ble han valgt til turneringens beste spiller.

NBA

På tross av sin høyde på 213 cm, var Nowitzki en av NBAs beste trepoengskyttere. I 2006 vant han trepoengskonkurransen under den såkalte All Star-helga. NBA-karrieren begynte i Milwaukee Bucks i 1998, men samme året ble han byttet til Dallas Mavericks, der Nowitzki spilte til han la opp i 2019.
Tejkovo

Tejkovo (russisk: Тейково) er en by i Ivanovo oblast i Russland. Den ligger ved elva Kljazma, rundt 30 km sørvest for Ivanovo. Innbyggertall: 36 000 (2005 est.), 36 686 (folketelling 2002).
Tejkovo ble grunnlagt på 1600-tallet. Bystatus ble innvilget i 1918.
Armstrong Peak

Armstrong Peak er et fjell, 1470 moh, som ligger om lag 28 kilometer sørøst for Mount Codrington i Enderby Land i det australske kravområdet i Øst-Antarktis.

Oppdagelse og navngivning

Armstrong Peak ble kartlagt av norske kartografer fra flyfoto tatt under Thorshavn-ekspedisjonen 1936–37 og navngitt Austnuten. Fjellet ble fotografert på ny av Australian National Antarctic Research Expeditions (ANARE) i 1956. J.C. Armstrong drev kartlegging i området under ANARE ved Mawson-stasjonen, og det nye navnet er en oppkalling av ham, gitt av Antarctic Names Committee of Australia i 1960.
Norgesmesterskapet i boksing 2019

Norgesmesterskapet i boksing 2019 ble arrangert 8.-10. mars i Oslo.
Kongepokalene ble vunnet av Hadi Hassan Srour og Camilla Johansen. Forbundspokalene ble vunnet av Mindaugas Gedminas og Veronica Losvik. 
Beste klubb ble Tønsberg-Kameratene og Oslo BK (delt).
Iggesund

Iggesund er et tettsted i Hudiksvall kommune i Gävleborgs län i landskapet Hälsingland i Sverige. I 2010 hadde tettstedet 3 362 innbyggere.
Iggesund ligger cirka ti kilometer sør for Hudiksvall 45 km nord for Söderhamn og 70 km sørøst for Ljusdal. I øst grenser tettstedet til Bottenhavet. Nærmeste større byer er Sundsvall (92 km) i nord og Gävle (126 km) i sør.

Infrastruktur

Iggesund deles av E4 og Ostkustbanan som går parallelt gjennom stedet i nord/sør-retning. I retningen øst/vest deles Iggesund av vei 669 (Forsavägen) som strekker seg de 12 kilometrene mellom Iggesund i øst og Sörforsa i vest.
Iggesund trafikkeres daglig av to busslinjer. Det er togforbindelse til Sundsvall, Hudiksvall, Söderhamn og Gävle via X-Tåget fra Iggesunds jernbanestasjon. I tilknytning til Iggesunds bruk er det en stor havn for import og eksport av kartong og trevarer..

Historie

I 1672 ble Östanå pappersbruk opprettet, den første store virksomheten i Iggesund, ved Viksjön, et par kilometer vest for det nåværende tettstedet. I 1685 startet industriepoken for alvor. Dette året grunnla man jernverket Iggesunds Bruk, og Iggesund blir sakte forvandlet fra en jordbruksbygd til et industrisamfunn. De følgende årene ekspanderer Iggesunds bruk stadig mer, og i dag omtaler man ofte, feilaktig, stedsnavnet som synomym til fabrikken.
På 1980-tallet ble Iggesunds Bruk kjøpt av Mo och Domsjö AB.
Fylkesvei 3312

Fylkesvei 3312 går mellom Nås og Singusdal i Drangedal kommune. Veien er 11,8 km lang.
Frem til 2019 hadde veien betegnelsen Fylkesvei 302.
Alf Prøysen (album)

Alf Prøysen er et musikkalbum med Alf Prøysen, utgitt i 1971.  Albumet ble gjenutgitt i 1996. Albumet er blitt utgitt av selskapene Fontana, Columbia og EMI.
VM i kunstløp 1898

VM i kunstløp 1898. Det tredje verdensmesterskapet i kunstløp ble arrangert i London i Storbritannia 15. februar 1898. Det var kun en konkurranse for menn og det var fire utøvere fra fire nasjoner som deltok. Henning Grenander fra Sverige ble den tredje verdensmesteren i kunstløp. Forrige verdensmester Gustav Hügel fra Østerrike kom på andreplass.